રેલ્વે પ્રીમાઈસીસમાં આવેલ વિશાળ મેદાનમાં સેંકડો પ્રકૃતિપ્રેમીઓના જથ્થા દ્વારા રવિવારે સવારે આશરે ૧૨૦૦ જેટલું વૃક્ષારોપણ સંપન્ન કરી દાહોદના ઈતિહાસના સૌથી મોટા વૃક્ષારોપણનો આજ દિન પર્યંતનો કીર્તિમાન સર્જ્યો હતો. મંડળના વૃક્ષારોપણ કન્વીનર નાસીર કાપડીયાએ જણાવ્યું હતું કે દર વર્ષે પ્રકૃતિ મિત્ર મંડળ દ્વારા વૃક્ષારોપણ કાર્યક્રમ થાય જ છે. પરંતુ આ વર્ષે મંડળના પ્રમુખ ધર્મેન્દ્ર ખત્રીની જહેમતથી રેલ્વેના જી.એમ. દ્વારા સાંપડેલ મોટા મેદાનમાં વૃક્ષારોપણ કરવાની તક પ્રાપ્ત થઇ છે જે અત્યાર સુધીનો નવતર રેકોર્ડ છે.